ACORDO do 6 de xuño de 2018, da Secretaría Xeral de Política Lingüística, polo que se publican as resolucións das xefaturas territoriais da Coruña e de Pontevedra polas que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2017/18, ao abeiro da Orde do 16 de novembro de 2017 (Diario Oficial de Galicia número 226, do 28 de novembro).
Consellería de Cultura, Educación e Ordenación Universitaria — III. Outras disposicións — 18/06/2018

A Secretaría Xeral de Política Lingüística acorda publicar as seguintes resolucións:
Resolución do 24 de maio de 2018, da Xefatura Territorial da Consellería de Cultura, Educación e Ordenación Universitaria da Coruña, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2017/18, ao abeiro da Orde do 16 de novembro de 2017 (DOG núm. 226, do 28 de novembro).
O xefe territorial, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada da Xunta de Galicia na Coruña, e pola delegación de competencias da base 14 da convocatoria, resolve:
– Adxudicarlles as cantidades propostas que se recollen no anexo I.
– Denegarlles as solicitudes de subvención aos centros polos motivos que se expoñen no anexo II.
Contra esta resolución caberá interpor recurso de reposición, no prazo dun mes, ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no Diario Oficial de Galicia.
Resolución do 30 de maio de 2018, da Xefatura Territorial da Consellería de Cultura, Educación e Ordenación Universitaria de Pontevedra, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2017/18, ao abeiro da Orde do 16 de novembro de 2017 (DOG núm. 226, do 28 de novembro).
O xefe territorial, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada da Xunta de Galicia en Pontevedra, e pola delegación de competencias da base 14 da convocatoria, resolve:
– Adxudicarlles as cantidades propostas que se recollen no anexo I.
– Denegarlles as solicitudes de subvención aos centros polos motivos que se expoñen no anexo II.
Contra esta resolución caberá interpor recurso de reposición no prazo dun mes, ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no Diario Oficial de Galicia.
Santiago de Compostela, 6 de xuño de 2018